CELEX: 62017TN0139
Language: mt
Date: 2017-03-06 00:00:00
Title: Kawża T-139/17: Rikors ippreżentat fis-6 ta’ Marzu 2017 – Kibelisa vs Il-Kunsill

24.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/30
            
         Rikors ippreżentat fis-6 ta’ Marzu 2017 – Kibelisa vs Il-Kunsill
   (Kawża T-139/17)
   (2017/C 129/45)
   Lingwa tal-kawża: il-Franċiż
   
      Partijiet
   
   
      Rikorrent: Roger Kibelisa (Kinshasa, ir-Repubblika Demokratika tal-Kongo) (rappreżentant: O. Okito, avukat)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla r-Regolament (UE) 2016/2230 li jimplementa d-Deċiżjoni tal-Kunsill (PESK) 2016/2231, tat-12 ta’ Diċembru 2016, li timponi ċerti miżuri speċifiċi restrittivi diretti kontra persuni li jaġixxu bi ksur tal-embargo tal-armi impost fuq ir-Repubblika Demokratika tal-Kongo, u li temenda d-Deċiżjoni 2010/788/PESK, sa fejn dan jikkonċerna lil Roger Kibelisa;
            
         
               —
            
            
               tikkundanna lill-Kunsill ibati, minbarra l-ispejjeż tiegħu, dawk tar-rikorrent kif ukoll tal-intervenjenti kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka żewġ motivi.
   
               1.
            
            
               L-ewwel motiv ibbażat fuq ksur tal-forom proċedurali sostanzjali mwettaq mill-Kunsill, u b’mod partikolari fuq ksur tad-drittijiet tad-difiża tar-rikorrent, fuq ksur tal-obbligu ta’ motivazzjoni li l-Kunsill għandu kif ukoll fuq ksur tad-dritt għal rimedju effettiv tar-rikorrent.
            
         
               2.
            
            
               It-tieni motiv ibbażat fuq ksur tal-prinċipji ġenerali tad-dritt tal-Unjoni Ewropea, inkwantu l-Kunsill kiser id-dritt għall-proprjetà tar-rikorrent.